b'\n_START_ARTICLE_\nMusafirhana\n_START_PARAGRAPH_\nMusafirhana, od tur. misafirhane (musafir/muzafer: putnik, namjernik, gost) + perz. \xe1\xb8\xab\xc4\x81ne ku\xc4\x87a, je zgrada u muslimanskom svijetu. To je ku\xc4\x87a u kojoj je putnicima namjernicima ili gostima omogu\xc4\x87eno besplatno preno\xc4\x87iti i hraniti se. U bosanskih franjevaca tako\xc4\x91er je postojala jedna prostorija namijenjena za muslimane putnike namjernike. To je bila posebno ogra\xc4\x91ena prostorija. Poznata je Fojni\xc4\x8dka musafirhana (Salihagi\xc4\x87a ku\xc4\x87a u Fojnici), najstarija uporabljiva spomen ku\xc4\x87a u Bosni vezana za osmansko razdoblje. Ugo\xc5\xa1\xc4\x87ivalo se u njoj i \xc4\x8dovjeka i konja ako je do\xc5\xa1ao s njime. Svaki je gost imao pravo tri besplatna dana boravka i nikad vi\xc5\xa1e nije smio biti u njoj. Pravilo je vrijedilo za sve dru\xc5\xa1tvene slojeve. Musafirahana imala je za goste kuhinju. Prostor za \xc5\xbeene bio je odvojen. Imalo se i tursku kupelj.'